Ifølge fakultetets dekan Hanne Krogstrup er det en fantastisk idé igen at bruge gruppeeksamen. - Vi har på Aalborg Universitet altid været blandt de førende, når det drejer sig om at skabe mulighed for teamwork på tværs af faggrænserne. Det er i høj grad en sådan tværfaglig viden, Danmark skal leve af. Tværfagligheden omfatter for det første forskernes arbejde, og med de nye muligheder for tværfaglig gruppeeksamen vil vi også kunne skabe bedre praktisk mulighed for tværfaglighed allerede under studiet på Aalborg Universitet, siger hun. Som nærliggende eksempler på, hvordan disse nye muligheder kan komme de studerende ved Aalborg Universitet til gode, nævner hun, at opgaver i forbindelse med virksomhedsomdannelse, aktieoptioner til medarbejdere, strukturændringer, fusioner og overtagelser samt mange komplekse kontrakter kræver et samspil mellem revisor og advokat, og dette vil Aalborg Universitet gerne træne de studerende i.

Referat:
Det Samfundsvidenskabelige Fakultet ved Aalborg Universitet tager nu et konkret og erhvervsrettet initiativ for at lave en målrettet gruppeeksamen.